钦定古今图书集成/理学汇编/学行典/第060卷 > 礼记 > 《经解》
## 钦定古今图书集成/理学汇编/学行典/第060卷 > 礼记 > 《经解》

“民不求其所欲而得之”，谓之“信。”

〈大全〉冯氏曰：“有馀则赂之，不足则求之，相滋以湿，相濡以沐，而以为信，皆信之末也。至于民不求其所欲，安其居，乐其俗，至于老死而不相往来，则信之极也。”

〈陈注〉不失口于人，故言足信。

《子》言“之事君，先资其言。拜自献其身，以成其信。”

〈陈注〉应氏曰：“资，凭借也。古之为臣，其经世之学皆豫定于胸中。至于事君，则前定之规模先形于言以为藉，然后自献其身，以成其信。自献者，非屈己以求售也，如《书》之自靖自献，致命而无所愧也。”“畎亩”、“‘幡然’之数语，《说命》、对扬之三篇，此伊、傅先资之言也。齐桓问答而为书，燕昭命下而有对，此管、乐先资之言也。言于先”而信于后，无一不酬者。后世若“登坛东向”之答，《草庐三顾》之策，亦庶几焉。